Handknattleiksárið 1980-81

Handknattleiksárið 1980-81 var keppnistímabilið í íslenskum handknattleik sem hófst haustið 1980 og lauk vorið 1981. Víkingar urðu Íslandsmeistarar í karlaflokki og FH-stúlkur í kvennaflokki. Karlalandsliðið tók þátt í B-keppni í Frakklandi og hafnaði í áttunda sæti.

Karlaflokkur

1. deild 

Víkingar urðu Íslandsmeistarar í meistaraflokki karla, gerðu eitt jafntefli og töpuðu ekki leik. Keppt var í átta liða deild með tvöfaldri umferð. Sigurður Sveinsson, Þrótti, varð markakóngur með 106 mörk.

Fylkir hafnaði í neðsta sæti og féll niður í 2. deild. Haukar, Fram og KR fóru í þriggja liða keppni með tvöfaldri umferð um hvert þeirra fylgdi Fylkismönnum niður.

2. deild 
KA sigraði í 2. deild eftir úrslitaleik gegn HK. Þjálfari KA var Bigir Björnsson. Bæði lið færðust upp í 1. deild. Keppt var í átta liða deild með tvöfaldri umferð.

Ármann og Þór Akureyri féllu niður í 3. deild.

Úrslitaleikur
 KA - HK 22:12

3. deild 
Stjarnan sigraði í 3. deild og fór upp í 2. deild ásamt Þór Ve. Keppt var í sjö liða deild með tvöfaldri umferð.

Bikarkeppni HSÍ 
Þróttur sigraði í bikarkeppninni  í fyrsta og eina sinn eftir úrslitaleik gegn Víkingi. 21 lið tók þátt í keppninni.

1. umferð
 Fylkir - ÍR 24:19
 Þór Ve. - KR 16:18
 ÍA - Grótta 25:18
 Valur - FH 27:25 (e. framlengingu)
 Stjarnan - Þór Ak.
16-liða úrslit
 ÍA - Valur
 Týr Ve. - Fylkir 13:21
 ÍBK - Þróttur 21:28
 KA - Víkingur 18:26
 Afturelding - Ármann 19:18
 Stjarnan - KR 18:30
 HK - Haukar 22:18
 Fram - Breiðablik 28:23
8-liða úrslit
 Fram - Valur 26:24
 HK - KR 17:15
 Víkingur - Fylkir 28:17
 Afturelding - Þróttur 16:22
Undanúrslit
 Þróttur - HK 15:11
 Víkingur - Fram 27:17
Úrslitaleikur
 Þróttur - Víkingur 21:20

IHF-forkeppni 
Evrópska handknattleikssambandið ákvað að bæta við þriðju félagsliðakeppninni í karlaflokki, IHF-bikarnum eða Evrópukeppni félagsliða. Skyldi hún hefjast á leiktíðinni 1981-82. Í stað þess að úthluta sætinu til liðsins sem hafnaði í 2. sæti í 1. deild, líkt og flestar aðrar þjóðir, ákvað HSÍ að bjóða öllum liðunum í 1. deildarkeppninni að taka þátt í sérstakri keppni að loknu Íslandsmóti. Þróttarar neituðu að taka þátt, en hin liðin sjö léku einfalda umferð í móti sem tók rétt rúma viku. 

FH sigraði á fullu húsi stiga og öðlaðist því þátttökurétt í fyrsta IHF-bikarnum. Ef úthlutun Evrópusæta hefði verið með sama hætti hér og erlendis, hefði sætið komið í hlut Valsmanna.

Evrópukeppni

Evrópukeppni meistaraliða 
Víkingar kepptu í Evrópukeppni meistaraliða og komust í 8-liða úrslit.

1. umferð
 Víkingar sátu hjá.

16-liða úrslit
 Víkingur - Tatabanya (Ungverjalandi) 21:20
 Tatabanya - Víkingur 23:22
 Víkingar komust áfram á fleiri mörkum á útivelli

8-liða úrslit
 Víkingur - Lugi (Svíþjóð) 16:17
 Lugi - Víkingur 17:17

Evrópukeppni bikarhafa 
Haukar kepptu í Evrópukeppni bikarhafa og komust í 16-liða úrslit. Þar féllu þeir úr keppni fyrir vestur-þýska liðinu Nettelstedt, sem varð að lokum Evrópumeistari.

1. umferð
 Kyndil (Færeyjum) - Haukar 15:30
 Kyndil - Haukar 19:23

16-liða úrslit
 Haukar - Nettelstedt (Vestur-Þýskalandi) 18:21
 Nettelstedt - Haukar 17:12

Kvennaflokkur

1. deild 
FH sigraði í 1. deild kvenna. Keppt var í átta liða deild með tvöfaldri umferð.

Lið Hauka og Þórs Akureyri féllu úr 1. deild.

2. deild 
ÍR sigraði í 2. deild eftir sigur á Þrótti í úrslitaleik. Bæði lið færðust upp í 1. deild. Ellefu lið kepptu í tveimur riðlum.

A-riðill
 ÍR sigraði í A-riðli, hlaut 20 stig. Stjarnan hafnaði í öðru sæti með 14 stig. Önnur lið í riðlinum voru Fylkir, ÍBK, Njarðvík og Afturelding.

B-riðill
 Þróttur sigraði í B-riðli, hlaut 15 stig. Ármann hafnaði í öðru sæti með 13 stig. Önnur lið í riðlinum voru Breiðablik, ÍBV og HK.

Úrslitaleikur
 ÍR - Þróttur 20:12

Bikarkeppni HSÍ 
FH-stúlkur sigruðu í bikarkeppninni í eftir úrslitaleik gegn Víkingi.

1. umferð
 Fylkir – Fram 12:21
 Ármann – FH 15:24
 ÍR - Akranes 21:12
 Breiðablik - Valur
 ÍBV - Þróttur 15:16
 ...
8-liða úrslit
 Haukar – Víkingur
 ÍR – Fram
 KR – Breiðablik / Valur
 Þróttur - FH
Undanúrslit
 FH – Fram 17:13
 KR – Víkingur 8:19
Úrslit
 FH - Víkingur 22:13

Evrópukeppni 
Ekkert íslenskt kvennalið tók þátt í Evrópukeppni þetta árið.

Landslið 
Stærsta verkefni karlalandsliðsins á keppnistímabilinu var B-keppni í Frakklandi snemma árs 1981. Markmið íslenska liðsins var að hafna í einu af fimm efstu sætunum og komast þannig á HM í Vestur-Þýskalandi árið 1982. Árangur íslenska liðsins olli miklum vonbrigðum.

Riðlakeppni
 Ísland - Austurríki 27:13
 Ísland - Holland 23:17
 Ísland - Svíþjóð 15:16
 Ísland - Frakkland 15:23
 Ísland - Pólland 16:25
Leikur um 7. sæti
 Ísland - Ísrael 19:25

Handknattleikur á Íslandi